### 3.14. Perspektivkloning

Dette værktøj giver dig mulighed for at klone efter det perspektiv, du ønsker. Først skal du indstille de ønskede forsvindingslinjer på samme måde som med værktøjet Perspektiv. Derefter kopieres kildeområdet på samme måde som med værktøjet Kloning.

#### 3.14.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Maleværktøjer → Perspektivkloning.

- Ved at klikke på værktøjsikonet i Værktøjskassen.

#### 3.14.2. Ændringstaster

Ctrl

  Med Ctrl-klik vælges en ny klonkilde.

Shift

  Når kilden er indstillet, og du trykker på denne tast, vil du se en tynd linje, der forbinder det tidligere klikkede punkt med den aktuelle markørplacering. Hvis du klikker igen, mens du fortsat holder Skift nede, vil værktøjet klone langs denne linje. Det er især nyttigt, når man kloner fra et mønster.

#### 3.14.3. Indstillinger

Figur 14.79. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Virkemåde

  Når du bruger dette værktøj, skal du først vælge Ændr perspektiv. Det fungerer ligesom værktøjet Perspektiv. Derefter vælger du Perspektivkloning og bruger det på samme måde som værktøjet Kloning.

Tilstand, Uigennemsigtighed, Pensel, Størrelse, Højde-breddeforhold, Vinkel, Mellemrum, Hårdhed, Kraft, Dynamik, Dynamikindstillinger, Anvend støj, Bløde strøg, Lås pensel til visning
  Se Fælles indstillinger for maleværktøjer for en beskrivelse af værktøjsindstillinger, der gælder for mange eller alle maleværktøjer.
Kilde, Justering

  Disse er de samme som i værktøjet Kloning.

Hård kant

  Denne indstilling giver det klonede område en hård kontur.

#### 3.14.4. Eksempel

Figur 14.80. Eksempel på “Perspektivkloning”

“Ændr perspektiv” er markeret. Forsvindingslinjer er blevet placeret.

“Perspektivkloning” er markeret. Det hvide rektangel er blevet klonet. Du kan se, at det bliver mindre på vej væk.

3.13. Reparation |  | 3.15. Sløring/skarphed

Report a bug in GIMP Rapportér en fejl i fejlsporing