### 2.8. Saksemarkering

Værktøjet Saksemarkering er ganske interessant: Det har nogle funktioner til fælles med Frihåndsmarkering, nogle funktioner til fælles med værktøjet Kurver og nogle funktioner helt for sig selv. Det er nyttigt, når du forsøger at vælge et område, der er defineret af stærke farveskift i kanterne. For at bruge Saks skal du klikke for at oprette et sæt “kontrolknudepunkter”, også kaldet ankre eller kontrolpunkter, ved kanterne af det område, du forsøger at markere. Værktøjet producerer en kontinuerlig kurve, der går gennem disse kontrolknudepunkter og følger alle de kanter med høj kontrast, det kan finde. Hvis du er heldig, vil den kurve, som værktøjet finder, svare til den kontur, du forsøger at markere.

Desværre lader der til at være nogle problemer med dette værktøjs evne til at følge kanter, hvilket resulterer i, at de markeringer, det skaber, i mange tilfælde er ret grove. En god måde at rydde op i dem på er at skifte til Ekspresmaske-tilstand og bruge maleværktøjer til at male de problematiske dele ind. I det hele taget synes de fleste, at værktøjet Kurver er mere nyttigt end Saksemarkering, for selv om det ikke har den intelligente evne til at finde kanter, varer de kurver, det producerer, ved, indtil du sletter dem, og kan ændres når som helst.

#### 2.8.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Markeringsværktøjer → Saksemarkering.

- Ved at klikke på værktøjsikonet i Værktøjskassen.

- Ved at bruge tastaturgenvejen I.

#### 2.8.2. Ændringstaster

Standardopførslen for tasterne Skift, Ctrl og Alt er beskrevet i Afsnit 2.1.1, “Ændringstaster” for alle markeringsværktøjer.

Der er dog én ændringstast, der har en særlig opførsel, hvis du bruger den, mens du redigerer en markering, nemlig efter du har tilføjet det første knudepunkt:

Shift

  Som standard er funktionen ret automatisk ind efter kanter aktiveret: Når du klikker og trækker musemarkøren, finder værktøjet Saksemarkering punktet for den maksimale farveovergang (hvor farveændringen er størst) til placering af et nyt kontrolknudepunkt eller flytning af et eksisterende knudepunkt.

  Holdes denne tast nede, mens du klikker og trækker, deaktiveres denne funktion, og kontrolknudepunktet placeres på musemarkørens position.

Tilbage-tasten fjerner det sidst tegnede segment, Escape annullerer alle markerede segmenter.

#### 2.8.3. Værktøjshåndtering

Figur 14.25. Brug af Saksemarkering

Each time you left-click with the mouse, you create a new control point, which is connected to the last control point by a curve that tries to follow edges in the image. To finish, click on the first point (the cursor changes to indicate when you are in the right spot) or press the Enter key. You can adjust the curve by dragging the control points, or by clicking on the boundary of the curve to create new control points. When you are satisfied and want to convert the curve to a selection, click anywhere inside the curve or press the Enter key.

Som nævnt ovenfor sætter du punkter, når du klikker med dette værktøj. Markeringsgrænsen styres af disse kontrolpunkter. Under oprettelsen kan du flytte hvert enkelt ved at klikke og trække, undtagen det første og det sidste. Markeringen lukkes, når du klikker på det første punkt igen. Når markeringen er lukket, ændres markørens form alt efter dens placering: inde i , på kanten og udenfor . Du kan justere markeringen ved at oprette nye punkter ved at klikke på grænsen eller ved at flytte hvert kontrolpunkt (første og sidste punkt lagt sammen). Markeringen afsluttes, når du klikker indeni.

Du skal være opmærksom på, at du kun kan få én markering. Hvis du opretter en anden markering, slettes den første, når du afslutter den anden.

| Advarsel
Sørg for ikke at klikke inde i kurven, før du er helt færdig med at justere den. Når du har konverteret den til en markering, fører Fortryd dig tilbage til start, og du bliver nødt til at begynde at konstruere kurven igen fra bunden, hvis du har brug for at ændre den. Sørg også for ikke at skifte til et andet værktøj, for så går alle dine omhyggeligt oprettede kontrolknudepunkter tabt. (Men du kan stadig omdanne din markering til en kurve og arbejde med den med værktøjet Kurver).

Se Flyt markeringer for hjælp til, hvordan en markering flyttes.

#### 2.8.4. Indstillinger

Figur 14.26. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Kantudjævning, Udtynd kanter

  | Bemærk
  Se Indstillinger for markeringsværktøjer for at få hjælp til indstillinger, der er fælles for alle disse værktøjer. Kun indstillinger, der er specifikke for dette værktøj, forklares her.

Interaktiv kant

  Hvis denne indstilling er aktiveret, vil træk i et kontrolknudepunkt, mens det placeres, indikere den vej, som markeringsgrænsen vil tage. Hvis den ikke er aktiveret, vil knudepunktet blive vist forbundet til det forrige knudepunkt med en lige linje, mens du trækker det rundt, og du vil ikke se den resulterende kurve, før du slipper markørknappen. Hvis dine kontrolknudepunkter er langt fra hinanden, kan dette give en smule fartforøgelse på langsomme systemer.

2.7. Markering efter farve |  | 3. Maleværktøjer

Report a bug in GIMP Rapportér en fejl i fejlsporing