### 5.7. GEGL-operation

#### 5.7.1. Oversigt

GEGL (“Generic Graphical Library”) er et grafbaseret billedbehandlingsbibliotek designet til at håndtere forskellige billedbehandlingsopgaver, der er nødvendige i GIMP. De fleste GEGL-operationer har deres egne menukommandoer i GIMP, De fleste af dem er filtre, der findes i menuerne Farver og Filtre.

Der er dog nogle GEGL-operationer, der ikke har deres egen kommando. Enten fordi operationen ikke blev anset for vigtig nok, eller fordi operationen stadig kan være eksperimentel.

GEGL-operationsfilteret blev tilføjet for at give adgang til alle disse operationer, som du ikke kan bruge på en anden måde. Det gør det muligt at anvende GEGL-operationer på billedet og giver forhåndsvisninger på lærredet af resultaterne. Nye GEGL-operationer lavet af tredjepartsudviklere vises også i denne dialog.

#### 5.7.2. Aktivér værktøjet

Du kan kun tilgå dette værktøj i hovedmenuen: Værktøjer → GEGL-operation ….

#### 5.7.3. Indstillinger

Figur 14.145. Dialogen Værktøjsindstillinger

GEGL-operation uden en operation valgt.

Operation

  Klik på denne knap for at vælge den operation, du vil anvende på den aktive markering eller, hvis der ikke er nogen markering, på det aktive lag.

  Nogle af disse operationer er meget basale som “farve”, der udfylder den aktive markering eller laget med den angivne farve, mens operationer som “fraktaludforskning” producerer ret komplekse mønstre ligesom et gengivelsesfilter.

Indstillinger for operation

  Indstillingerne afhænger af den valgte Operation:

  Figur 14.146. Eksempel på “Indstillinger for operation”

  GEGL-operationen “Gaussisk sløring” valgt.

  Hvis indstillingerne for den valgte GEGL-operation ikke er selvforklarende (gæt hvad formålet med “farveoperationens” “farveindstilling” er), kan du søge efter et tilsvarende ikke-GEGL-værktøj. For eksempel kan filteret Fraktaludforskning have de samme eller lignende indstillinger som “Fraktaludforskning”-operationen.

  Eller du kan gøre brug af den fine forhåndsvisningsfunktion i realtid og bare eksperimentere med forskellige indstillinger.

Forhåndsvisning

  Hvis denne indstilling er markeret, hvilket den er som standard, får du en forhåndsvisning på lærredet af den valgte operation, så snart operationen er afsluttet. Du bliver nødt til at trykke på knappen OK for faktisk at anvende operationen på billedet.

Knapperne

Nulstil

  Denne knap nulstiller operationens indstillinger til standardværdierne.

Annullér

  Hvis du klikker på denne knap, afbrydes GEGL-operationen, og dit billede forbliver uberørt. Dette svarer til at lukke dialogvinduet ved hjælp af den sædvanlige Luk-knap, der leveres af din vindueshåndtering.

OK

  Med denne knap udføres operationen på billedet. Dialogvinduet vil derefter lukke.

5.6. Zoom |  | Kapitel 15. Dialoger

Report a bug in GIMP Rapportér en fejl i fejlsporing