### 4.5. Gør flydende

Undermenuen Flyd består af kommandoer til at konvertere en markering til en “flydende markering”.

En flydende markering (nogle gange kaldet et “flydende lag”) er en type midlertidigt lag, som har samme funktion som et normalt lag, bortset fra at en flydende markering skal være forankret, før du kan fortsætte med at arbejde på andre lag i billedet. Det vil sige, at du skal knytte det til et normalt (ikkeflydende) lag, normalt det oprindelige lag (det der var aktivt tidligere), eller gøre det til et nyt lag.

| Vigtigt
Du kan ikke udføre nogen handlinger på andre lag, hvis billedet indeholder en flydende markering!

Du kan bruge forskellige handlinger til at ændre billeddataene i den flydende markering. Der kan kun være én flydende markering i et billede ad gangen.

| Vink
Hvis du viser lagets kant ved hjælp af kommandoen Vis lagets kant, kan du have svært ved at vælge et præcist område af billedet, som du vil have i et lag. For at undgå dette problem kan du lave en rektangulær markering, omdanne den til en flydende markering og forankre den til et nyt lag. Derefter skal du blot fjerne det oprindelige lag.

#### 4.5.1. Aktivering af undermenuen

Du kan tilgå denne undermenu i hovedmenuen via Markering → Flyd.

#### 4.5.2. Indholdet i undermenuen “Flyd”

Kommandoerne i undermenuen “Flyd” er beskrevet nedenfor.

Klip og flyd

  Kommandoen “Klip og flyd” klipper billedmarkeringen ud af laget og konverterer den til en flydende markering.

  Aktivering af kommandoen

  - Du kan tilgå kommandoen i hovedmenuen via Markering → Flyd → Klip og flyd.

  - You can also use the keyboard shortcut Shift+Ctrl+L.

Kopiér og flyd

  Kommandoen “Klip og flyd” kopierer billedmarkeringen i laget og konverterer den til en flydende markering.

  Aktivering af kommandoen

  - Du kan tilgå kommandoen i hovedmenuen via Markering → Flyd → Kopiér og flyd.

#### 4.5.3. Opret automatisk en flydende markering

Nogle billedoperationer opretter automatisk en flydende markering:

- “Indsæt”-operationerne Indsæt buffer, Indsæt buffer på samme placering, Indsæt buffer i markeringen, Indsæt buffer i markeringen på samme placering, Indsæt som flydende data eller Indsæt som flydende data på samme placering eller Indsæt i markeringen som flydende data eller Indsæt på samme placering i markeringen som flydende data opretter også en flydende markering.

- Desuden alle transformationsværktøjerne: Samlet transformering, Rotation, Skalering, Vridning, Vending, Perspektiv, 3D-transformering og Håndtagstransformering opretter en flydende markering, når de bruges på en markering i stedet for et lag. Når Effekt-tilstanden er Transformér lag, og der allerede findes en markering, transformerer disse værktøjer markeringen og skaber en flydende markering med resultatet. Hvis der ikke findes en markering, transformerer de det aktuelle lag og opretter ikke en flydende markering. (Hvis Effekt-tilstanden er Transformér markering, opretter de heller ikke en flydende markering).

- Ved at klikke og trække en markering, mens du trykker på Ctrl+Alt eller Skift+Alt (se Afsnit 2.1, “Flyt og ændr størrelsen på en markering”), oprettes også automatisk en flydende markering.

#### 4.5.4. Forankring af en flydende markering

Du kan forankre en flydende markering på flere måder:

- Du kan forankre den flydende markering til det aktuelle lag, som markeringen stammer fra. Det gør du ved at klikke hvor som helst på billedet undtagen på den flydende markering. Dette lægger den flydende markering sammen med det aktuelle lag.

- Brug kommandoen Forankr lag (Ctrl+H).

- Ved at klikke på forankringsknappen i dialogen Lag, som vises, når den flydende markering oprettes, i stedet for standardikonet Sammenlæg lag.

- Brug kommandoen Til nyt lag (Skift+Ctrl+N) for at lave den flydende markering til et nyoprettet lag.

4.4. Invertér |  | 4.6. Efter farve

Report a bug in GIMP Rapportér en fejl i fejlsporing