### 5.3. Vis alt

Kommandoen Vis alt gør alle pixels, som er uden for lærredet og normalt ikke er en del af billedet, synlige. Det giver dig mulighed for at trække nye lag og billeder uden for lærredet midlertidigt for at arbejde med dem.

#### 5.3.1. Aktivering af kommandoen

Du kan tilgå denne kommando i hovedmenuen via Vis → Vis alt.

#### 5.3.2. Grundlæggende principper om kommandoen “Vis alt”.

Når du bare åbner et billede, er lærredsstørrelsen den samme som billedstørrelsen, og at anvende kommandoen “Vis alt” gør selvfølgelig ikke noget, da der ikke er nogen pixels uden for lærredet. Så forstør laget ved hjælp af værktøjet Skalering.

Denne standardopførsel, hvor “Vis alt” er deaktiveret, når der åbnes et nyt billedvindue, kan ændres under indstillinger for billedvindue ved at ændre standardindstillingen for “Vis alt”.

Figur 16.37. Vis alt

Lag forstørret. Kommando ikke afkrydset.

Lag forstørret. Kommando afkrydset.

Når kommandoen “Vis alt” ikke er afkrydset, er pixels, der ligger uden for lærredets kant, ikke synlige.

Når kommandoen er afkrydset, er alle pixels uden for lærredet synlige (hvis lagstørrelsen er tilstrækkelig). Man ser:

- Lærredets kant som en rød stiplet linje. Du kan male uden for lærredet og inden for lagets grænser. Ændringer foretaget uden for lærredet eksporteres ikke sammen med billedet, medmindre du forstørrer lærredsstørrelsen ved hjælp af Lærredsstørrelse.

- Lagets kant som en gul stiplet linje.

- Et stort skakternet område angiver, at der ikke er nogen pixel.

  Det skakternede område er uendeligt: Uanset størrelsen på billedvinduet består det.

#### 5.3.3. Brug af kommandoen “Vis alt”

Vi kloner fra et nyt billede til billedet.

- Åbn dit billede, afkryds “Vis alt” og forstør laget.

- Åbn det nye billede. Der oprettes et nyt lag til dette nye billede. Klik og træk det nye lag over på dit billede. Brug værktøjet Flyt til at placere det nye billede uden for lærredet.

- Gør det nye lag aktivt. Brug værktøjet Kloning og Ctrl-klik på det nye billede for at gøre det til kilden.

- Gør billedlaget aktivt. Mal på dit billede for at klone kilden. Du kan se, at pixels i det skakternede område er klonet.

5.2. Ny visning |  | 5.4. Punkt for punkt

Report a bug in GIMP Rapportér en fejl i fejlsporing