### 4.14. Fordrejningstransformering

Fordrejningstransformering er et GEGL-baseret pensellignende værktøj, som virker direkte på billedet. Du kan bruge en slettefunktion til delvist at fjerne den fordrejning, du har lavet. Du har mulighed for at tilpasse fordrejningens styrke og størrelse.

#### 4.14.1. Aktivér værktøjet

Der er forskellige måder at aktivere værktøjet på:

- I hovedmenuen: Værktøjer → Transformeringsværktøjer → Fordrejningstransformering.

- Ved at klikke på værktøjsikonet i Værktøjskassen.

- Ved at bruge tastaturgenvejen W.

#### 4.14.2. Indstillinger

Figur 14.129. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Flyt pixels

  “Flyt pixels” er det første punkt i en rulleliste, som indeholder forskellige fordrejningsmetoder:

  - Flyt pixels er standardmetoden.

    Figur 14.130. Eksempel på Flyt pixels

  - Forøg området

    Figur 14.131. Eksempel på Forøg området

  - Formindsk området

    Figur 14.132. Eksempel på Formindsk området

    Fem klik i midten af billedet med penselstørrelse = billedstørrelse.

  - Hvirvl med/mod uret

    Figur 14.133. Eksempel på Hvirvl med uret

    Hele billedet hvirvles rundt med uret (penselstørrelse = billedstørrelse) med en cirkulær bevægelse af penslen.

  - Fjern fordrejning giver dig mulighed for at fortryde tidligere foretagne fordrejningsstrøg.

  - Blød fordrejning giver dig mulighed for at udglatte tidligere foretagne fordrejningsstrøg.

Størrelse

  Penslens størrelse.

Hårdhed, Styrke

  Disse styrer, hvor meget af pixels fra fordrejningens startplacering, der flyttes til forskydningsplaceringen.

Mellemrum

  Dette styrer størrelsen på bevægelsen, når du bestryger.

Interpolering

  | Bemærk
  En interpoleringsmetode bruges under fordrejning. Se Interpolering for en beskrivelse af disse metoder.

Kantpolitik

  “Abyss” er et udtryk, der bruges af GIMP-udviklere om “data uden for inputbufferen”. Fordrejningstransformering flytter pixels fra et punkt til et andet. Nogle pixels kan komme fra uden for laggrænsen. Disse pixels findes faktisk ikke noget sted og har derfor ikke nogen tilknyttet farve; alligevel skal en eller anden farve tildeles dem.

  “Kantpolitik” har en rulleliste, så tomme områder kan udfyldes på forskellig vis:

  - Ingen: Dette er standardindstillingen. Tomme områder er gennemsigtige. Denne indstilling kræver et alfalag.

  - Fasthold nærmeste: Hver kant af det transformerede lag strækker sig ud i det uendelige, så f.eks. en pixel til venstre for laggrænsen har samme farve som den yderste venstre pixel i laget med samme y-koordinat. En alternativ måde at se det på er, at hver pixel uden for laggrænsen har den samme farve som den nærmeste pixel inden for laggrænsen.

  - Løkke: Det transformerede lag gentager sig selv i alle retninger, så hvis du f.eks. ryger ud over lagets højre kant, kommer du tilbage til den venstre kant.

  Figur 14.134. Eksempler på forskellige Kantpolitikker

Forhåndsvisning i høj kvalitet

  “Forhåndsvisning” er det billedvindue, hvor du arbejder, før du trykker på Enter for at validere transformationen. Hvis denne indstilling er markeret, er forhåndsvisningen mere præcis, men langsommere.

Forhåndsvisning i realtid

  Når den er aktiveret, opdateres forhåndsvisningen med det samme i realtid under fordrejning, hvilket kan være langsomt. Når den er deaktiveret, kan der være en lille forsinkelse i opdateringen af forhåndsvisningen.

Strøg

  - Under bevægelse: Udfører fordrejningsstrøget, mens penslen bevæger sig.

  - Periodisk: Udfører fordrejningsstrøget med jævne mellemrum. Når dette er aktiveret, vises en Frekvens-skyder, hvor du kan justere, hvor ofte den udføres.

Animér

  Med denne indstilling kan du skabe en animation ved at generere flere mellemliggende billeder mellem det oprindelige billede og den endelige transformation.

  Billeder: Styrer antallet af billeder i animationen.

  Opret animation: Tryk på denne knap for at oprette animationen i et nyt billedvindue. Du kan eksportere dette til billedformater, der understøtter animation, f.eks. som et GIF-billede og derefter aktivere indstillingen Som animation i eksportdialogen eller ved at eksportere som webp-billede og aktivere indstillingen Gem animation.

  Bemærk, at du kun kan lave en animation, når fordrejningstransformeringen endnu ikke er færdiggjort.

4.13. Burtransformering |  | 5. Andre værktøjer

Report a bug in GIMP Rapportér en fejl i fejlsporing