### 5.5. Filformater der kan eksporteres til

Når du eksporterer et billede, har de fleste filformater yderligere indstillinger, der kan vælges. Hvis det er tilfældet, åbnes en ny dialog, når du har valgt filnavn og eksportfilformat. De følgende sider dokumenterer dialogerne for eksportfilformaterne i alfabetisk rækkefølge.

Vær opmærksom på, at ikke alle formater understøtter alle slags billeder. Især kan visse formater måske ikke vise gennemsigtighed (f.eks. jpeg), mens kun nogle få formater understøtter eksport af en animation (f.eks. webp og gif).

#### 5.5.1. Eksport af animationer

Nogle filformater, der understøttes af GIMP, giver dig mulighed for at eksportere en animation. Især kan nævnes webp og gif, men også mng, men det sidste format understøttes ikke særlig godt af de fleste programmer.

Der er begrænsede muligheder for at lave animationer i GIMP. Når du eksporterer, antages det, at hvert lag i dit billede repræsenterer et billede i din animation. Eksport til animationer understøtter normalt ikke laggrupper, så det er bedst ikke at bruge dem, hvis du vil lave en animation.

Man kan justere et lags navn ved at tilføje nogle parametre i parentes, så animationseksporten ved, hvordan det pågældende lag skal animeres, og hvor længe det skal vises, før man går videre til næste billede. Når begge disse ting er indstillet, ser et navn normalt sådan ud: “`Mit lagnavn (forsinkelse i ms)(animationskommando)`”.

Ventetiden angiver, hvor lang tid billedet vil være synligt: f.eks. `(200 ms)` for at indstille den til 200 millisekunder.

Animationskommandoen angiver, hvordan billedet kombineres med det foregående. Du kan kun vælge én animationskommando for hvert lag. De tilgængelige kommandoer er:

replace

  Kommandoen `(replace)` betyder, at dette lag (billede) helt erstatter det foregående.

combine

  Kommandoen `(combine)` betyder, at dette lag (billede) kombineres med det foregående. Kun de synlige dele i dette lag vil erstatte det forrige lag. Brug af `(combine)` kan reducere animationens størrelse og kan forbedre afspilningshastigheden for store animationer.

  Du kan bruge kommandoen Optimér (til GIF) til at ændre dine `(replace)`-lag til `(combine)`. Dette justerer laget, så det kun indeholder det, der er forskelligt fra det forrige, og sætter det derefter til `(replace)`. Tøv ikke med at bruge den, selv om du planlægger at eksportere til et andet format end GIF. Denne kommando blev navngivet på et tidspunkt, hvor der ikke var mange andre animationsmuligheder end GIF, men den kan bruges til alle animationsformater, der understøtter kombination.

  Bemærk, at du også kan gøre det modsatte og fjerne optimering af animationen ved at indstille hvert lag til `(replace)`.

GIMP har en begrænset evne til at afspille animationer, som du kan bruge til at se en forhåndsvisning af din animation.

5.4. Eksportér fil |  | 5.6. Export Image as ASCII Art

Report a bug in GIMP Rapportér en fejl i fejlsporing