### 3.3. Penselværktøjer (Blyant, Malerpensel, Airbrush)

Figur 14.49. Eksempel på maling

Tre strøg malet med den samme runde, uldne pensel (kontur vist øverst til venstre) ved hjælp af Blyant (venstre), Malerpensel (midten) og Airbrush (højre).

Værktøjerne i denne gruppe er GIMPs grundlæggende maleværktøjer, og de har nok funktioner til fælles til at være værd at beskrive sammen i dette afsnit. Funktioner, der er fælles for alle maleværktøjer, er beskrevet i afsnittet Fælles funktioner. Funktioner, der er specifikke for et individuelt værktøj, er beskrevet i afsnittet om det pågældende værktøj.

Blyanten er det groveste af værktøjerne i denne gruppe: Den laver hårde penselstrøg uden kantudjævning. Malerpensel er en mellemting: Det er nok det mest almindeligt anvendte i gruppen. Airbrush er den mest fleksible og kontrollerbare. Denne fleksibilitet gør den dog også en smule sværere at bruge end Malerpensel.

Alle disse værktøjer deler de samme pensler og de samme muligheder for at vælge farver, enten fra grundpaletten eller fra en farveovergang. Alle er i stand til at male i en lang række tilstande.

#### 3.3.1. Ændringstaster

Ctrl

  Hvis du holder Ctrl nede, ændres hvert af disse værktøjer til en Farvevælger: Hvis du klikker på en pixel i et lag, indstilles forgrundsfarven (som vist i Værktøjskassens farveområde) til pixelens farve.

Shift

  Denne tast sætter disse værktøjer i lige linje-tilstand. Hvis du holder Skift nede, mens du klikker med musens Venstreknap, vil det generere en lige linje. Efterfølgende klik vil fortsætte med at tegne lige linjer, der udspringer fra slutningen af den sidste linje.

3.2. Dynamik |  | 3.4. Spandudfyldning

Report a bug in GIMP Rapportér en fejl i fejlsporing