## Kapitel 6. Få billeder ud af GIMP

## 1. Filer

GIMP kan læse og skrive en lang række grafikfilformater. Med undtagelse af GIMPs eget XCF-filformat foretages filhåndtering af udvidelsesmoduler. Dermed er det relativt let at udvide GIMPs evne til at håndtere nye filtyper, når behovet opstår.

### 1.1. Gem/eksportér billeder

| Bemærk
Når du åbner et billede, lad os sige i JPG- eller PNG-filformatet, importeres det til GIMPs eget XCF-format som et nyt projekt. F.eks. vil et billede som “solsikke.png” blive indlæst som“*[solsikke] (importeret)-1.0 (indekseret farve, 1 lag)”. Stjernen (*) forrest indikerer, at filen er ændret. Billedet vil blive gemt som“solsikke.xcf” ved brug af Gem. For at gemme billedet i et andet format anvendes Eksportér.

Når du er færdig med at arbejde med et billede, gemmer du resultaterne. Faktisk er det ofte en god idé også at gemme undervejs. GIMP er et ret robust program, men i sjældne tilfælde er der sket nedbrud.

GIMPs eget XCF-format er specielt. Det er det eneste format, der kan gemme alt vedrørende et billede (med undtagelse af “fortryd”-information). Dette er grunden til, at lagring kun kan ske i dette format. Det gør XCF-formatet særligt velegnet til lagring af mellemliggende resultater og til at gemme billeder, der skal genåbnes senere i GIMP.

XCF-filer kan ikke læses af de fleste andre programmer, der viser billeder. Når du er færdig med at redigere dit billede, kan du eksportere det til et format efter eget valg. GIMP understøtter en lang række formater. De fleste filformater, der kan importeres, kan også bruges til eksport.

### 1.2. Filformater

Der findes flere kommandoer til at gemme og eksportere billeder med. En liste indeholdende information om deres anvendelse kan findes i afsnittet om Filmenuen. Flere oplysninger om brugen af dem kan findes der.

GIMP lader dig eksportere de billeder, du laver, til en række formater. Det er vigtigt at være opmærksom på, at det eneste format, som kan gemme al information om et billede inkl. lag, gennemsigtighed osv., er GIMPs eget XCF-format. Alle andre formater bevarer nogle billedegenskaber og mister andre. Det er dit eget ansvar at forstå egenskaberne af det format, du vælger.

Når et billede eksporteres, ændrer det ikke selve billedet, så du mister ikke noget ved at eksportere. Se Eksportér fil.

| Bemærk
Når du lukker et billede (f.eks. ved at afslutte GIMP), bliver du advaret, hvis billedet er blevet ændret uden efterfølgende at blive gemt (der er en stjerne foran billedets navn i hovedvinduets titellinje).

3. Åbn billeder |  | 2. Forbered dine billeder til nettet

Report a bug in GIMP Rapportér en fejl i fejlsporing