### 3.23. Moduler

Med kommandoen Moduler kan du vise de forskellige udvidelsesmoduler, der er tilgængelige, og kontrollere, hvilke af dem der skal indlæses. Moduler udfører funktioner såsom valg af farver og skærmfiltrering. Alle ændringer, du foretager i indstillingerne med kommandoen Modulhåndtering, træder i kraft, næste gang du starter GIMP. Disse ændringer påvirker GIMPs funktionsniveau samt hukommelsesforbrug og opstartstid.

#### 3.23.1. Aktivering af kommandoen

Du kan tilgå denne kommando i hovedmenuen gennem Redigér → Moduler

#### 3.23.2. Beskrivelse af dialogen “Modulhåndtering”

Figur 16.15. Dialogen “Modulhåndtering”

Modulhåndteringen viser de moduler, der kan indlæses.

Hvis du klikker på felterne i den første kolonne på modullisten, tilføjes eller fjernes markeringen af modulerne. Næste gang du starter GIMP, indlæses ethvert markeret modul.

Du vil kun bemærke forskellen, når du prøver at bruge modulerne. For eksempel er der flere farvevælgere til valg af forgrunds- eller baggrundsfarve. Nogle af disse vælgere er moduler og vil kun være tilgængelige, når du markerer den respektive valgmulighed i Modulhåndtering:

Figur 16.16. Eksempel på indlæste moduler: farvevælgermoduler

Farvevælgermoduler indlæst

Farvevælgermoduler ikke indlæst

For indlæste moduler vises oplysninger om det valgte modul nederst i dialogen.

I den anden kolonne vises formålet med modulet for hvert indlæst modul. For ethvert modul, der ikke er indlæst, vises katalogstien til dette modul.

Når du klikker på knappen Opdatér, opdateres listen over moduler: Moduler, der ikke længere er på disken, fjernes, og nye moduler, der er fundet, tilføjes.

3.22. Tastaturgenveje |  | 3.24. Enheder

Report a bug in GIMP Rapportér en fejl i fejlsporing