### 3.24. Enheder

Kommandoen Enheder åbner en dialog, der viser oplysninger om de måleenheder, der aktuelt bruges af GIMP. Den giver dig også mulighed for at oprette nye enheder, som kan bruges af GIMP i en række forskellige situationer.

#### 3.24.1. Aktivering af kommandoen

Du kan tilgå denne kommando i hovedmenuen gennem Redigér → Enheder.

#### 3.24.2. Beskrivelse af dialogvinduet “Måleenheder”

Figur 16.17. Dialogvinduet “Måleenheder”

Listen viser de måleenheder, der er defineret i øjeblikket.

Beskrivelse af elementerne i listen

- Gemt: Hvis denne kolonne er markeret, vil en enhedsdefinition blive gemt, når GIMP afsluttes. Nogle grundlæggende enheder gemmes altid, og markeringen kan ikke fjernes. Disse vises øverst på listen.

- Navn: Den streng GIMP bruger til at identificere enheden i sine konfigurationsfiler.

- Faktor: Hvor mange enheder der går på en inch (engelsk tomme).

- Decimaler: Dette felt er et tip til numeriske indtastningsfelter. Det angiver, hvor mange decimaler feltet bør have for at få tilnærmelsesvis den samme nøjagtighed som et felt med to decimaler, når enheden er “inch”.

- Symbol: Symbolet for enheden hvis den har et (f.eks. " for tommer). Enhedens forkortelse benyttes, hvis den ikke har et symbol.

- Forkortelse: Enhedens forkortelse (f.eks. “cm” for centimeter).

#### 3.24.3. Definition af nye enheder

Figur 16.18. Dialogen “Tilføj ny enhed”

Tilføjelse af den nye enhed “wilbers”

Klik på knappen Ny eller knappen Duplikér for at åbne dialogen, der er vist ovenfor. Inputfelterne i dialogen er beskrevet i det foregående afsnit.

Hvis du klikker på knappen Ny, er de fleste inputfelter tomme. Hvis du klikker på knappen Duplikér, er de værdier, der vises i dialogens inputfelter, værdierne for den enhed, du har valgt i dialogen Måleenheder. Du kan derefter redigere værdierne for at oprette din nye enhed.

3.23. Moduler |  | 4. Menuen “Marker”

Report a bug in GIMP Rapportér en fejl i fejlsporing