### 6.5. Tilstanden gråtoner

Du kan bruge kommandoen Gråtoner til at konvertere dit billede til gråtoner. Det resulterende gråtonebillede vil have en enkelt kanal, der består af forskellige gråtoner fra sort til hvid.

Antallet af tilgængelige tonetrin mellem sort og hvid afhænger af billedets præcision:

Med heltalspræcision:

- Et gråtonebillede i 8 bit heltal giver 255 tilgængelige tonetrin fra 0 (sort) til 255 (hvid).

- Et gråtonebillede i 16 bit heltal giver 65535 tilgængelige tonetrin fra 0 (sort) til 65535 (hvid).

- Et gråtonebillede i 32 bit heltal vil teoretisk give 4294967295 tilgængelige tonetrin fra 0 (sort) til 4294967295 (hvid). Men da GIMP med høj bitdybde udfører al intern behandling med 32 bit flydende tal-præcision, vil det faktiske antal trin ikke være mere end antallet af tonale trin, der er tilgængelige i et 32-bit flydende tal-billede.

Med flydende tal-præcision: Det tilgængelige antal tonetrin i et gråtonebillede afhænger af den angivne bitdybde (8 bit, 16 bit eller 32-bit) og den type flydende tal, som programmet anmoder om (se Floating-point arithmetic for detaljer).

#### 6.5.1. Aktivering af kommandoen

Du kan tilgå denne kommando i hovedmenuen via Billede → Tilstand → Gråtoner.

6.4. RGB-tilstand |  | 6.6. Indekseret tilstand

Report a bug in GIMP Rapportér en fejl i fejlsporing